**First conditional – Prvá podmienková veta**

Podmienková veta znamená:

* **niečo je niečím podmienené,**
* **niečo je reálne v prítomnosti alebo budúcnosti**.

 Tzn., že za určitých podmienok (if – ak) sa niečo môže v prítomnosti alebo budúcnosti udiať.

*Muž sa pýta*: Pôjdeme taxíkom?

*Prvá žena:* Ak pôjdeme autobusom bude to lacnejšie.

*Druhá žena*: Dostaneme sa tam rýchlejšie ak pôjdeme taxíkom.

Obe ženy použili vo svojej odpovedi prvú podmienkovú vetu. Tzn., že sú reálne obe možnosti v prítomnosti alebo budúcnosti.

Všetky podmienkové vety sú podraďovacie súvetia, kde jedna veta je hlavná – môže stáť sama o sebe a jedna je vedľajšia, ktorá nemôže sama existovať, lebo nemá význam.

Ako rozoznáme vedľajšiu vetu? Vždy je v nej spojka ***if***.

**Štruktúra prvej podmienkovej vety**

|  |
| --- |
| ***vedľajšia veta                                      hlavná veta*** |
| **if   +   prítomný jednoduchý čas  ,     budúci čas will** |

Poradie hlavnej a vedľajšej vety sa môže vymeniť, ale **bez použitia čiarky:**

|  |
| --- |
| ***hlavná veta                                         vedľajšia veta*** |
| **budúci čas will                                    if   +   prítomný jednoduchý čas** |

|  |
| --- |
| **Príklad:** |
|  |
| **If we go by bus, it will be cheaper.      Ak pôjdeme autobusom bude to lacnejšie.** |
| **It will be cheaper if we go by bus.** |
|  |
| **If it rains, I won´t go out.                       Ak bude pršať nepôjdem von.** |
| **I won´t go out if it rains.** |
| **Pozn. won´t = skrátený tvar will not** |
|  |
| **If the weather is nice, she´ll go out.         Ak bude pekné počasie pôjde von.** |
| **She´ll go out if the weather is nice.** |

**Pozor!**

1.      Preklad do slovenčiny sa trochu gramaticky líši. V preklade za spojkou ***ak*** používame budúci čas, ale v angličtine je tam prítomný jednoduchý čas.

2.      **V prvej podmienkovej vete sa môžu používať v hlavnej vete skrátené tvary slovesa *will:***

|  |  |  |  |
| --- | --- | --- | --- |
| I will | I´ll | we will | we´ll |
| you will | you´ll | you will | you´ll |
| he will | he´ll | they will | they´ll |
| she will | she´ll |  |  |
| it will | it´ll |  |  |
|  |  |  |  |
| I will not | I won´t | we will not | we won´t |
| you will not | you won´t | you will not | you won´t |
| he will not | he won´t | they will not | they won´t |
| she will not | she won´t |  |  |
| it will not | it won´t |  |  |

3.      po slovese ***will*** musí vždy nasledovať **plnovýznamové sloveso v základnom tvare**:

**žiadna prípona –s** v tretej osobe jednotného čísla (she will go out)

sloveso byť má základný tvar ***be*** (it will be cheaper) ***am/is/are*** = vyčasované sloveso byť

4.      pokiaľ tvoríme **otázku** v prvej podmienkovej vete, tá sa tvorí **z hlavnej vety**, teda z tej kde máme budúci čas ***will***. Pri slovese ***will*** sa otázka tvorí **výmenou slovosledu**.

**Will** you **go** out if the weather is nice?

**môžeme pridať aj opytovacie zámeno na začiatok otázky**

**What** **will** she **do** if she comes late?

5.      nezabúdame, že vo **vedľajšej vete**, kde používame **jednoduchý prítomný čas** dodržujeme všetky **pravidlá tohto času**:

prípona **– s** v tretej osobe jednotného čísla

v zápore používame **don´t/doesn´t** + plnovýznamové sloveso v základnom tvare

**pozn. otázku netvoríme, lebo v prvej podmienkovej vete sa tvorí z hlavnej vety a ako sme si už uviedli, jednoduchý prítomný čas sa používa vo vedľajšej vete s *if:***

If I **don´t** hurry, I´ll miss the bus.

If she **doesn´t**  feel well tomorrow, she´ll stay at home.

If he **goes out**, he´ll close the window.

**Cvičenie:**

1.      Čo vyjadruje prvá podmienková veta?

2.      Uveď niekoľko príkladov prvej podmienkovej vety.

3.      Aká je štruktúra prvej podmienkovej vety.

4.      Ako tvoríme otázku v prvej podmienkovej vete?

Pozrite si a vypracujte cvičenia v pracovnom zošite.